בס"ד כג סיון ה'תשפ"א

# חתימת התלמוד

## רבינא ורב אשי

### תלמוד בבלי מסכת בבא מציעא דף פה עמוד ב

...רב אשי ורבינא סוף הוראה...

### תלמוד בבלי מסכת קידושין דף עב עמוד ב

דאמר מר: כשמת ר' עקיבא נולד רבי, כשמת רבי נולד רב יהודה, כשמת רב יהודה נולד רבא, כשמת רבא נולד רב אשי, ללמדך, שאין צדיק נפטר מן העולם עד שנברא צדיק כמותו, שנאמר: וזרח השמש ובא השמש, עד שלא כבתה שמשו של עלי זרחה שמשו של שמואל הרמתי, שנאמר: ונר אלהים טרם יכבה ושמואל שוכב וגו'.

### תלמוד בבלי מסכת גיטין דף נט עמוד א

אמר רב אחא בריה דרבא, אף אני אומר: מימות רבי ועד רב אשי לא מצינו תורה וגדולה במקום אחד. ולא? והא הוה הונא בר נתן! שאני הונא בר נתן, דמיכף הוה כייף ליה לרב אשי.

### תלמוד בבלי מסכת מועד קטן דף כה עמוד ב

כי נח נפשיה דרבינא פתח עליה ההוא ספדנא: תמרים הניעו ראש על צדיק כתמר, נשים לילות כימים [על משים לילות כימים].

### שיטה מקובצת מסכת בבא מציעא דף נו עמוד א

אלא רבינא אדמותיב מנחתום לסייע מפלטר. (1) **אין זה סתם רבינא שבתלמוד שהיה סוף הוראה תלמידו של רב אשי** כדמשמע בריש הדר עם הנכרי ולא מסתבר שהיה אביי מדקדק אי שפיר מותיב אי לאו דהא רבא האריך ימים אחר אביי כדמוכח בכתובות שפסק שיראי לחומה דביתהו דאביי ואמרינן בפרק בתרא דקידושין **יום שמת רבא נולד רב אשי.**

**(2)אלא רבינא אחר שהיה בימי רב יוסף** כדאשכחן בפרק אלו טרפות ריאה שניקבה ודופן סותמתה כשרה אמר רבינא והוא וכו' ואמר ליה רב יוסף לרבינא ואי לאו וכו' וכן בפרק ב' דיום טוב [ביצה יז א] אמר רב יוסף הילכתא כוותיה דרבי וכדמתרץ רבינא.

**(3)ובריש הדר אשכחן עוד רבינא** אחר דאיקלע למחוזא ושדר סכינא לקמיה דרבא **דאין זה ההוא דהכא ודחולין וביצה שהיה חברו של רב יוסף ולא אותו שהיה תלמידו של רב אשי.** הרא"ש:

### סדר תנאים ואמוראים חלק א

**...ואחריו רב אחא בריה דרבא בשנת תש"ל ובו ביום בלע התלי את הירח ונראו כוכבים ביום ואחריו רבינא בשנת תשל"ג ואחריו רב אשי בשנת תשל"ח** ובשנת תשמ"ב נאסף מר יימר ונראה עמוד אש ברקיע ועמד ל' יום, בשנת תשנ"ג נאסף **רב הונא** ראש הגולה בשנת תשס"ב נאסף **רב אידי בר אבין,** בשנת תשס"ו נאסף **רב נחמן בריה דרב הונא** וגזר ארגזור מלך פרסיים על אבותינו לחלל שבתות.

בשנת תשע"ט נאסף **רב טביומי בריה דרב אשי**, בשנת תשפ"ב נאסף רב חמא בריה דרבא ונהרג הונא בר מר זוטרא ראש גולה ונמסרו יהודים למלכות בשנת תשפ"ח הרסו בתי מדרשות וגזרו על היהודים להיות כדין הפרסיים ונאסף רבה תוספאה בשנת תשצ"ג נדדה הארץ ונהרג פר"ח מלך פרסיים.

**בשנת תתי"א נאסף רבינא סוף הוראה ונסתם התלמוד** ואתו רבנן סבוראי ואלה שמותם: רב אחאי מבי חתים, רב גביהה מארגיזתא, רב אחא בר נהילאי, רבנא סמא בר רבנא יהודה, רב שמואל מפומבדיתא, רבינא בר אומציא, רב אחדבוי בר קטינא, ומר זוטרא בר חנניא **ובימיהם יצא מחמד לעולם.**

ומבריתו של עולם יש היום שש מאות וארבעים וארבע ולמנין יונים אלף וקצ"ה ושנת קע"ב לחורבן הבית. נשלמו ד' אלפים והיו התנאים קודם חורבן הבית מאה ושמונים שנה.

### הקדמה ליד החזקה לרמב"ם

**...רבינא ורב אשי הם סוף חכמי הגמרא.** ורב אשי הוא שחיבר הגמרא הבבלית בארץ שנער אחר שחיבר ר' יוחנן הגמרא ירושלמית בכמו מאה שנה...נמצא רבינא ורב אשי וחבריהם. סוף גדולי חכמי ישראל המעתיקים תורה שבעל פה. ושגזרו גזירות והתקינו התקנות והנהיגו מנהגות ופשטה גזירתם ותקנתם ומנהגותם בכל ישראל בכל מקומות מושבותם. ואחר בית דין של רב אשי שחבר הגמרא וגמרו בימי בנו נתפזרו ישראל בכל הארצות פיזור יתר...

## השתלשלות לימוד הבבלי בימי האמוראים

### איגרת רב שרירא גאון כתיבת התלמוד

סו. וכך היה בזמן רבותינו [החכמים] הראשונים, כמו שמפרשים אנו עכשיו פירושים שלנו, [כך] כל אחד ואחד מן [הרבנים] הגדולים היה מפרש כפי מה שנראה לו, ומלמד לכל אחד מתלמידיו לפי מה שצריך, ולפי מה שיכול כל אחד מהם. יש שאומרין להם ראשי דברים ועיקרים והשאר הוא מבין מדעתו. ויש מהם שצריכים לפרש ולהרחיב ולדמות להם דמויים. **וכבר אמרנו שעד שנפטר רבי, למודם של כל התלמידים היה שכל אחד ואחד למד לפני רבו. וקודם שנסדרה המשנה, כל אחד ואחד תלמודו לפי משנתו היה. ואחר שנסדרה כל ימיו של רבי היה מפרש להם לכל אחד ואחד את המשנה ולמדם טעמי ההלכה שלו, ואחר שמת רבי היו צריכים לאסף וללמד בפה אחד ולשון אחד.**

...

עא. ואחר כך אביי ורבא. ונתרבה השמד בארץ ישראל ונתמעטה מאד הוראה שם, וירדו מי שהיו שם מן הבבליים, כגון רבין ורבי דימי וכל היורדים שירדו לכאן.

עב. **ובכל דור ודור מאלה הדורות, יש להם שמועות שלמדו אותן הרבנים וחזרו אותן תדיר תדיר, כמו שאמרו**, רב חייא בר אבא היה חוזר על תלמודו כל שלשים יום, וגם אמרו, רב ששת היה חוזר על תלמודו כל שלשים יום ומשעין עצמו בבריח של דלת ואומר, שמחי נשמתי, בשבילך קראתי, בשבילך שניתי.

ואותן השמועות שהיו לומדין אותן כל העולם, כל רב ורב היה מפרש אותן לתלמידו פירושים אחרים ודקדוקים נוספים, והיו מחדשים גם כן שהיו עושים מעשה בשאלות ששאלו ממנו ונשאו ונתנו, והיה להם מחלוקת בין כל אחד ואחד לבן זוגו.

עג. ובא דור אחר ונתמעט הלב, ואותן הדברים שהיו פשוטים להם לראשונים ופרשום לתלמידיהם, והיו כמו אותן הפרושים שאין כל העולם צריכים ללמוד אותם ולקבעם בגמרא. היו עכשיו באותו הדור מסופקים ונצרכים לקבעם בגמרא ובתלמוד, ואמרום להם בישיבה וקבעום בגמרא ולמדום רבותינו בגמרא, כמו שאמרו, עירוב שנתנו באילן, ישב ר' חייא בר אבא ור' יוחנן וישב רב נחמן אצלם וישבו ואמרו, אותו אילן שעומד היכן, אם יאמר שעומד ברשות היחיד וכו', ואמרו בסוף, אמר להם רב נחמן יישר. וכן אמר שמואל. אמר לו פתרתם בזה כל כך. אמר להם, אתם ג"כ פתרתם בזה הרבה. אלא כך אמרו לו, קבעתם אותה ג"כ בגמרא.

ובכל דור ודור מתמעט הלב, כפי שאמר ר' יוחנן בעירובין, ואנו לבנו נקב כמחט סדקית. אמר אביי, ואנו [קשים] לגמרא כיתד בקיר. ואמר רבא, ואנו [קשים] לסברא כאצבע בדונג. ואמר רב אשי, ואנו [נוחים] לשכחה כאצבע בברז. ובמדה שנתמעט הלב ונולדו ספקות, אותן פירושי הראשונים שלא היו קבועין בימיהם היו נקבעים עכשיו ונלמדים, ומעשים שעשו אותן רבותינו הראשונים נשנים עכשיו בגמרא. ...

עה. בדברים אלו נתוסף התלמוד דור אחר דור, שכל דור ודור היו קובעים בו בתלמוד דברים של ספקות שנתחדשו להם ומעשים ושאלות שהיו נשאלות מהם, כמו מה מצינו במסכת סנהדרין שאמרו, רב כהנא ורב ספרא שנו להם סנהדרין בבית [המדרש של] רבה. פגע בהם רמי בר חמא אמר להם, מה אמרתם בסנהדרין של בית רבה, אמרו לו, ומה אמרנו בסנהדרין סתם וכל השמועה.

עח. ולפי דרך זו נתוספה הוראה דור אחר דור עד רבינא, ואחר רבינא נפסקה, כמו שראה שמואל ירחינאה בספרו של אדם הראשון, שהיה כתוב בו אשי ואבינא סוף הוראה.

### תלמוד בבלי מסכת בבא בתרא דף קנז עמוד ב

...אמר רבינא, מהדורא קמא דרב אשי אמר לן: ראשון קנה, מהדורא בתרא דרב אשי אמר לן: יחלוקו. והלכתא: יחלוקו...

### רשב"ם מסכת בבא בתרא דף קנז עמוד ב

מהדורא בתרא - כשחזר לימודו פעם שניה נמצא בתשובת רב האי ובפר"ח רב אשי חיה ששים שנה ובכל שנה מחזר לימודו בשני חדשי הכלה ניסן ותשרי ולכשהגיעו שלשים שנה סיים כל לימודו וכן עשה בשלשים שנים אחרונים ומהדורא קמא היינו שלשים שנים ראשונים ומהדורא בתרא הן שלשים שנים אחרונים.

### ר' אברהם אב"ד (בשיטת הקדמונים) מסכת בבא בתרא דף קנז עמוד ב

במהדורא קמא אמר לן רב אשי ראשון קנה, ובמהדורא בתרא אמר לן יחלוקו. והילכתא יחלוקו. כתב רב חננאל ז"ל מהדורא, שמשלימין כל התלמוד ועוד חוזרין להתחיל ולהשלים. ושמענו כי כשהיו מתעסקין בו שני חדשים בכל שנה משלימין התלמוד כולו בשלשים שנה. ורב אשי האריך בישיבה ששים שנה, והיו לו שתי מהדורות:

### רבינו גרשום מסכת בבא בתרא דף קנז עמוד ב

מהדורא קמא דרב אשי. כשהיינו למדין לפניו בבחרותו והיינו יושבים סביב לו:

מהדורא בתרא. בזקנותו כשהחזיר לו תלמודו:

### ר' אברהם אב"ד (בשיטת הקדמונים) מסכת בבא בתרא דף קל עמוד ב

אין למידין הלכה מפי תלמוד. מפורש בפרק קמא דנדה דאם אנו מוצאין משנה [או] ברייתא שאומרות "והלכה כדבריו" אין למידין מאותה הלכה אא"כ איפסיקא הילכתא בגמרא מפי אמוראים עד שיאמר לו "הלכה למעשה". והני מילי באותן הדורות שהיו שואלין התלמידים לרבותיהם, והיה מחמיר כל אחד מהם והיה אומר לתלמידיו שלא יעשה מעשה מיד שמא יחזור בו, עד שיאמר לו "הלכה למעשה". אבל עכשיו אין לנו לזוז ממה שקבעו בתלמוד הלכה. דרב אשי ורבינא סוף הוראה היו ואף על גב דלא קבעו בתלמוד "והלכה למעשה", ואין אדם רשאי לחדש דבר, ולמי נשאל בשעת מעשה אם לא נסמוך על התלמוד. אבל במילתא דלא איתפרשא בתלמוד, בההיא אית ליה לאיניש לשיולי למי שגדול ממנו, ולא לסמוך על דעתו במקום רבו, ולא יעשה מעשה עד שיאמר לו "הלכה למעשה". ירושלמי בתחלת פיאה, ר' זעירא בשם ר' שמואל אמר אין למידין לא מההלכות ולא מהגדות ולא מן התוספות אלא מן התלמוד, כלומר מדברי האמוראים. ולא מפי מעשה כלומר אין למידין מפי מעשה הכתוב במשנה וברייתא, וכגון דרבים פליגי עליה. כך פירש הרב ר' שמואל נטריה רחמנא: כל התורה כולה דמויי מדמינן לה. כדאמרינן בעירובין ואסברה בדדמי, בשלמה המלך מיירי: שהרי חותכה מכאן וחיתה וחותכה מכאן ומתה. כמו צומת הגידין שנחתכו טריפה, ואם חתך למעלה מצומת הגידין כשרה, והוה לן למיטרפה מקל וחומר. וכגון הטחול בקולשיה ובסומכיה:

### רשב"ם מסכת בבא בתרא דף קל עמוד ב

עד שיאמרו לו הלכה למעשה - דכיון ששאל ע"י מעשה ואינן יודעין בדבר אלא מה שהוא אומר להם אין לומר טעם חזו ביה דלא ידע ובמקום אחר אמרי' אין למדין הלכה מתוך משנה כגון זה שכתב במשנה והלכה כדבריו כגון הא דתנן במסכת נדה (דף ז) רבי אליעזר אומר ארבע נשים דיין שעתן כו' והמשפה כמה תשפה ותהא זבה גבי יולדת בזוב מעת לעת דברי ר' אליעזר (נדה לו:) וזב וזבה שבדקו יום ראשון ומצאו טהורה וכו' (שם סח:) ובשלשתן תנן במשנה הלכה כדבריו ואפ"ה קבע שמואל הלכה כמותו בגמ' ואשמעי' דאין מורין הלכה מתוך משנה אי לאו דקבע הלכה כמותו וביבמות (דף מט) תנן איזהו ממזר שמעון התימני אומר כל שחייבין עליו כרת והלכה כדבריו ואי לאו דפסיק בגמרא הלכה כמותו לא סמכינן אפסק דמתניתין **אבל בהלכות הפסוקות בדברי האמוראין ודאי סמכי' דכיון שפסקום וכתבום רב אשי ורבינא שהם סוף הוראה ודאי עלייהו סמכי'** מצינו למדין היכא דפליג יחיד אצל רבים כי הני לא סמכי' אפסק הלכה של משנה אלא א"כ פוסק בגמ' **אבל אפסק דגמ' סמכי' דכולהו הוו הלכה למעשה** אלא שר' יוחנן לבדו היה מחמיר לעצמו ואמר לתלמידיו כדלקמן שלא יעשו דבר עד שיאמר להם הלכה למעשה והיינו טעמא דדלמא הדר ביה מההוא פסק הלכה שפסק ויראה לו טעם אחר בעיניו **ומיהו לאחר פטירתו יש להם לעשות מה שפסק להם** דהא כל ימי חייו לא הדר ביה **וכל שכן שיש לנו לסמוך על הלכות הכתובות בגמ' כמו שסידרן רב אשי דהא קיימא לן בבבא מציעא (דף פו) רב אשי ורבינא סוף הוראה** ולמי נשאל עוד בשעת מעשה **אם לא נסמוך על ההלכות הפסוקות בגמ' כמו שסדרן רב אשי** דקתני עד שיאמר לו הלכה למעשה הא אין אדם רשאי לחדש דבר מעתה אלא ודאי כמו שפסקו האחרונים כך נעשה והכי אמרי' (בתחלת פאה) ירושלמי ר' זעירא בשם שמואל אמר אין למדין לא מן ההלכות ולא מן ההגדות ולא מן התוספתות אלא מן הגמ' כלומר מדברי האמוראין ולא מפי מעשה הכתוב במשנה וברייתא כגון דפליגי רבים עליה עד שיאמרו הלכה למעשה כלומר כן הלכה לך ועשה כן אי נמי שיאמרו לו הלכה כדי לעשות מעשה כגון שבא ושאל לחכמים מעשה בא לידי היאך הלכה כדי לעשות כך ואמרו לו הלכה כפלוני אף על פי שאמרו סתם זהו הלכה למעשה.

### איגרת רב שרירא גאון (תרגום עברי), רבנן סבוראי

קה...**וברביעי בשבת שהיה י"ג בכסלו שנת תתי"א מת רבינו אבינא בנו של רב הונא, שהוא רבינא, והוא סוף הוראה.**

ובאלו השנים מלכו בפומבדיתא רב גביהא מבית כתיל, ומת בשנת תשמ"ד. ואחריו רפרם מפומבדיתא ומת בשנת תשנ"ד. ואחריו רב ריחומי, ויש מחליפין רב רחומאי, ומת בשנת תש"ס, בזמן השמד שגזר יזדגרד. ואחריו מלך רב סמא בנו של רבא, ובאותו הפרק שלו ושל מר בר רב אשי, שמענו מן הראשונים וראינו כתוב בספרי זכרונותיהם שבקשו רחמים, ובלעו תנין ליזדגרד המלך בבית משכבו, ונתבטל השמד.

קו. ובימיו של רב סמא זה, בשבעה בטבת שנת תשפ"א, נאסרו רבנא אמימר בן מר ינוקא, והונא מן בר רב אשי ראש הגולה ומשרשיא בן פקוד.

ובשמונה עשר יום בטבת נהרגו הונא בן מר זוטרא הנשיא ומשרשיא, ובאדר של שנה זו נהרג רבנא אמימר בן מר ינוקא.

ובשנת תשפ"א נאסרו כל בתי כנסיות שבבבל ונמסרו היהודים לאמגושים. **ובשנת תשפ"ז מת רב סמא בנו של רבא. ואחריו מלך רב יוסי, ובימיו סוף הוראה ונסתיים התלמוד.**

## סוף הוראה

### תלמוד בבלי מסכת בבא מציעא דף פה עמוד ב

שמואל ירחינאה אסייה דרבי הוה, חלש רבי בעיניה. אמר ליה: אימלי לך סמא. - אמר ליה: לא יכילנא. - אשטר לך משטר? - [אמר ליה]: לא יכילנא. הוה מותיב ליה בגובתא דסמני תותי בי סדייה, ואיתסי. הוה קא מצטער רבי למסמכיה, ולא הוה מסתייעא מילתא. אמר ליה: לא לצטער מר, לדידי חזי לי סיפרא דאדם הראשון, וכתיב ביה: שמואל ירחינאה, חכים - יתקרי, ורבי - לא יתקרי, ואסו דרבי על ידו תהא. רבי ורבי נתן סוף משנה, רב אשי ורבינא סוף הוראה. וסימנך: עד אבוא אל מקדשי אל אבינה לאחריתם.

### רש"י מסכת בבא מציעא דף פו עמוד א

סוף הוראה - סוף כל האמוראין, עד ימיהם לא היתה גמרא על הסדר אלא כשהיתה שאלה נשאלת בטעם המשנה בבית המדרש, או שאלה על מעשה המאורע בדין ממון או איסור והיתר - כל אחד ואחד אומר טעמו, ורב אשי ורבינא סידרו שמועות אמוראין שלפניהם, וקבעו על סדר המסכתות כל אחד ואחד אצל המשנה הראויה והשנויה לה, והקשו קושיות שיש להשיב ופירוקים שראוים לתרץ הם והאמוראים שעמהם, וקבעו הכל בגמרא, כגון: איתיביה מיתיבי ורמינהי איבעיא להו, והתרוצים שעליהן, מה ששיירו אותן שלפניהן, ואותן שאמרו לפניהם הקושיות והתירוצין שעליהם לא קבעום בגמרא על סדר המסכתות והמשנה שסידר רבי, ובאו רב אשי ורבינא וקבעום.

### רש"י מסכת סנהדרין דף ל עמוד א

ואמר לן רבנא אשי - לכתוב כך, דכיון דהוא היה שם מסתמא לא צוה לפחות משלשה לכתוב, והאי דנקט רב אשי - לפי שבית דינו היה ראש בימי רבינא ושניהם סידרו גמרא של תלמוד בבלי כדאמרינן התם בהשוכר את הפועלים /בבא מציעא/ (פו, א) רב אשי ורבינא סוף הוראה, ובימיו נאמרו דברים הללו והוקבעו בגמרא.

## מסירה בלשון אחת

### עלי תמר פאה פרק ב

...ביאור הדברים שהשם תלמוד יש לו שתי הוראות א) במובנו המצומצם והוא פירושי והסברי המשנה ולפעמים גם מסקנת הלכה, ב) במובנו הרחב והוא חיבור התלמוד הכולל ברייתות תוספתות שמועות הלכות אגדות. ובתלמוד במובנו המצומצם נכלל גם במשנה וברייתות וע"ז שנינו בברייתא בב"ב אין למידין הלכה מפי תלמוד, אכן מחיבור התלמוד והוא התלמוד במובנו הרחב בוודאי שלמידין הלכה ממנו ולחיבור התלמוד התכוון ר"ז בשם שמואל כמ"ש הערוך אלא אם יסמכו בו אנשי התלמוד ויורו בו. ואמנם חיבור התלמוד של רבינא ורב אשי הוא מהדורא אחרונה של התלמוד אבל קדמה לו כמה מהדורות, כמ"ש בחידושי מהר"י מגאש בב"ב ק"ל. **וכבר חיבור התלמוד במהדורא הראשונה שיסדוה רב ושמואל, כמ"ש בסדר תנאים ואמוראים, להוראה נכתבה וממנו יצאה הוראה לישראל שהרי ר"ז בשם שמואל שאומר למידין הלכה מן התלמוד מדבר מהתלמוד במהדורתו הראשונה שיסדוהו רב ושמואל,** וכן אמרינן בב"מ פ"ו רבינא ורב אשי סוף הוראה מכלל שרב ושמואל הוא תחילת הוראה וחיבור התלמוד שלהם להוראה נכתב, וכן כתב באגרת רש"ג באריכות עיין שם. וכדברי הם דברי הרשב"ם בב"ב ק"ל ששאב דבריו מהערוך עיין שם וברש"י נדה ז ואני בררתי הדברים. ויש לציין שהמלות למוד גמרא בבבא בתרא הן משבושי הצנזוריה ויש לגרוס תלמוד ראה בד"ס שם.

### עלי תמר מגילה פרק ג

ת"פ בתכנ"ס היו בירושלים וכל אחד ואחד היה לו בית ספר ובית תלמוד, בי"ס למקרא ובית תלמוד למשנה. ובתוספתא מעשרות פ"ג ובירושלמי שם פ"ג ה"ג, בית ספר ובית תלמוד טובלין לסופר ולמשנה. וצ"ב שהרי יותר היה מתאים השם בית משנה למשנה. ועוד קשה שהרי השם אמורא דפירושו מפרש או תורגמן נתחדש רק בזמן האמוראים ואילו בזמן התנאים נראה דהמלמד תלמוד היה שמו משנה כמו שנראה מהנ"ל, וצ"ב איך מתאים שם משנה למלמד תלמוד. ועוד קשה הרי שנינו באבות פ"ה, בן עשר למשנה בן חמש עשרה לגמרא ואילו מדקאמר בית תלמוד למשנה משמע שגם המשנה וגם התלמוד היו לומדים בבית משנה.

ונראה שאכן שונה היה המושג תלמוד בתקופת התנאים מבתקופת האמוראים, שכן בתקופת התלמוד השם תלמוד הוא מושג רחב שכולל לא רק פירושי הגמרא למשנה ומקורות ההלכות של המשנה במדרשי הלכה לתורה, אלא שכולל גם קובצי משניות של הלכות פסוקות ומשניות וברייתות הכוללות פירושים למשנה וגם כמה מדרשי הלכות שונים ונוסף לזה פירושים במו"מ למשנה שהם התלמוד למשנה, ושוב באו שמועות אמוראים ומחלוקתן וגם הלכות שנתחדשו בכל דור ודור ונוסף לזה מדרשי אגדה של תנאים ואמוראים.

**ועיקר החידוש שנתחדש בתקופת האמוראים הוא, שנקבעו בסדר ובמטבע לשון אחיד לכל לומדי התלמוד,** **משא"כ בתקופת התנאים היו משניות פסוקות קצרות לחוד, ומשניות גדולות עם נמוקי המשנה לחוד ומדרשי הלכה לחוד ומדרשי אגדה לחוד. כתורה שבע"פ שהיה אמנם תוכן אחד אבל לא היה מטבע לשון אחיד אלא כל חכם וחכם מפרש ומבאר בלשונו ובהסברו כמו שאנחנו מפרשים ומסבירים הגמרא כל או"א לפי לשונו והסברו, והאריך בזה באגרת רש"ג עיין שם.** ואכן התלמוד של האמוראים מפני שכולל הכל נקרא ים התלמוד כמ"ש בשהש"ר פ"ב סי"ב כל הנחלים הולכים אל הים והים איננו מלא זה התלמוד שהוא כים הגדול. ומלמדי המשנה היו נקראים תנאים ובארמית מתניין כמ"ש בכמ"ק, ומלמדי התלמוד נקראו בשם אמוראים שענינו מסבירים ומפרשים. **משא"כ התלמוד בתקופת המשנה היה הרחבת ביאור המשנה בפירוש ובהסברה, כל חכם וחכם בלשונו ובסגנונו. והמלמד תלמוד היה נקרא משנה בפתח. והסבר וביאור התלמוד היה בבית משנה ובית משנה היה גם לתלמיד מעשר שנים ועד ט"ו שלמד משנה בביאור קצר,** וגם לבן ט"ו ולמעלה שעיסוקו היה בעיקר בתלמוד הרחב ומקום שניהם היה בישיבה שנקראת בית תלמוד, אבל בעיקר היה הלימוד במשנה בביאור רחב והיה שם ישיבה זו בית משנה. אולם בתקופת האמוראים שלמדו תלמוד הגדול הכולל הכל שכל הנחלים אל ים התלמוד בלשון אחיד במטבע לשון קבוע נקראו המלמדים אמוראים. ובתי תלמוד ומשנה נקראו בתי מדרש, ישיבות ובתי תלמוד ומשנה כמ"ש בב"מ פ"ד רבינא ור"א סוף הוראה והוא תלמוד שנקבע אחרי כמה מהדורות כמהדורה סופית להוראה כמ"ש הר"י מגאש בב"ב ק"ל.

ויש להוסיף שהיו שני סוגים של תלמידים שוני המשנה. א' משנה בפתח שידע רק למסור לשון המשנה והברייתות בע"פ אף שלא ידע פירושם וביאורם כמ"ש בסוטה כ"ב ריש ע"א, תנא תנא ולא ידע מה קאמר. ופירש רש"י תנא ששונה משניות ולא שימש בתלמוד שונה משנתו ואינו יודע מה היא. ושם התנאים מבלי עולם שמורין הלכה מתוך משנתן ופירש רש"י שמבלים העולם בהוראות טעות שאין יודעים טעמי המשנה וכו'. אולם היה סוג שני של תלמידים הנקראים תנא והיה קיים שם זה אף בתקופת הגאונים, ראה לדוגמא בשו"ת הגאונים ליק סימן נ"ו וסימן צ' ובמפתחות של אוצר הגאונים בכמ"ק. סוג ב' של תנאים היו כאלו ששנו לשון המשניות והברייתות בע"פ וידעו גם פירושם וביאורם והוא התלמוד של המשנה כמו בשבת כ"א ע"א, תני רב"ח וכו' הוא תני לה והוא אמר לה ופירש רש"י והוא אמר לה מפרש מאי תלמודא והיכי משמע מהאי קרא. וביומא כ"ט ריש ע"ב הוא תני לה והוא אמר לה ופירש רש"י הוא תני להא מתניתא והוא אמר לה האי תירוצא מדעתו. ובחולין ל"א ע"א הוא תני לה והוא אמר לה ופירש רש"י הוא תני לה שונה המשנה מרבו והוא אמר מדעתו שהלכה כרבי נתן. תלמידים תנאים אלו היו יודעים מה דקאמרי והביעו דעתם בפירוש המשניות ובהלכות, וכזה עוד בכמ"ק ובירושלמי שבת ריש פ"ב אמר רבי אבהו שנה לי רבי יונתן בן עכמאי וכו'. א"ל ר"ז ומה הוה טיביה א"ל אדם גדול היה ובקי במשנתינו היה ופירשה ר"ח דכפר תחמין קומי רבי ומניתיה חכים.

היוצא לנו מהנ"ל שהיו שני סוגים של תלמידים תנאים שונים משניות, א) דמסר הלשון בדיוק אבל לא ידע פירושה תני תנא ולא ידע מאי קאמר, אמנם גם סוג תלמידים תנאים אלו היו נחוצים מאד בביהמ"ד שהם היו ספרים חיים של המשניות והברייתות. והם רק מסרו לשון התנאים חכמי המשנה הקדמונים וקבלו המשניות מהם וחכמי התלמוד פירשו וביארו המשניות. אולם היו גם כאלו תנאים תלמידים דהיו משבשים ותני ומהם לא קבלו המשניות כמ"ש בביצה כ"ו ע"ב, ההיא אדא בר אוכמא היא דמשבש ותני וכו', עיין שם. **ב) סוג תנאים תלמידים שונים ומשנים היו אלו דידעו מה קאמרו וידעו לבאר המשנה ולפרשה וגם לקבוע הלכה הוא תני לה והוא אמר לה כנ"ל.** וללימוד המשנה לתלמידים צעירים בירושלים קבלו רק מסוג אלו שיכולים לבאר המשנה ולפרשה שהוא בעצם תלמוד שכן התלמוד הוא פירוש למשנה. ולפיכך היה השם של ת"פ בתי מדרשות למשנה בית תלמוד למשנה אבל בעצם הם היו בית משנה וכמו שקורא אותם ר"א הקליר "בתי משניות". ועיין בחגיגה פ"א ה"ז ובמ"ש בכתובות פי"ג ה"א.

### דף על הדף סוכה דף לט עמוד א

ומבואר מזה כי משה רבינו כלל בתוכו את נשמות כל ישראל. ומעתה נראה לומר דגם חכמי המשנה והגמרא, שהעמידו את יסודות תורה שבעל פה, כללו בתוכם את נשמת משה רבינו ע"ה, וזה נרמז באמרם בש"ס גיטין (נט א) מימות משה ועד רבי ומימות רבי ועד רב אשי לא מצינו תורה וגדולה במקום אחד עיין שם, והיינו כי רבי שסידר את המשניות ורב אשי שסידר את הגמרא [וכמבואר בבב"מ (פו א) רב אשי ורבינא סוף הוראה, ופירש"י שסידרו שמועות האמוראים שלפניהם וקבעו על סדר המסכתות עיין שם], היו המשך לשלימות של משה רבינו שנכללו בהם כל המעלות וכל השלמויות של ישראל, והיינו תורה וגדולה במקום אחד. ולא רק הם כללו בתוכם את כל השלמויות, אלא אף כל התנאים וכל האמוראים חכמי המשנה והגמרא כללו ביחד את נשמת משה רבינו, הכוללת בתוכו את כל התורה וכדברי האריז"ל הנ"ל.